**SLOVARJI**

= so jezikovni priročniki, v katerih so besede kakega jezika popisane po abecedi in razložene.

- enojezični (SSKJ, besede tudi opisane in razložene), večjezični (namesto razlage navedene tujejezične sopomenke)

- splošni (SSKJ), posebni (slovar tujk)

**Posebni slovarji**

- **tematski slovarji** (vsebujejo besede določene tematike, eno- ali večjezični): pravopisni (kako se kakšna beseda napiše), etimološki (od kod izvira beseda), frazeološki (dvojezični, enojezičnega v slovenščini ni), odzadnji (vsebuje besede, razvrščene po enaki končnici), slovar tujk, sopomenski, protipomenski, kratični slovar (nimamo)

- **terminološki slovarji** (vsebujejo izrazje iz določene stroke, eno- ali večjezični)

**Slovarski sestavek**

~ **iztočnice/gesla:** po abecedi razvrščene in krepko natisnjene besede. Zapisane so v osnovni obliki (imenovalnik ednine; moški spol ednine v imenovalniku; nedoločnik) in imajo naglasna znamenja. Razložene so vsaka v svojem odstavku - imajo slovarski sestavek, ki ima več delov:

- **glava:** obsega iztočnivo in podatke o njeni besedni vrsti (pri samostalniku navedena končnica v rodilniku ednine, okrajšava za spol, pri pridevnikih končnici za ženski in srednji spol, pri glagolih sedanjiška oblika in okrajšava za vid)

- zaglavje: tam najdemo podatke o naglasnih in oblikovnih posebnostih, o izgovoru in o tonemskem naglasu iztočnice

- **pomenski del:** sestoji iz razlage pomena/pomenov (če jih je več, so oštevilčeni z arabskimi številkami - najprej podan osnovni pomen) iz ponazarjalnega gradiva (zgledi iz rabe) in iz dveh gnezd - frazeološkega (pika) in terminološkega (kara) - tam je navedena tipična raba gesla v stroki

~ pogosto se v sestavkih pojavljajo slogovni(stilni kvalifikatorji - oznake, ki uporabnike poučijo, v katerih vrstah besedil oz. okoliščin se navadno uporablja dana beseda. Če teh ni, pomedi, da je beseda splošno uporabna (slogovno nezaznamovana)

~ SSKJ uporabljamo predvsem ko nas zanima, kaj pomeni neka beseda, kako se izgovori ali v katerih vrstah besedil se uporablja

~ pri iskanju besede v slovarju si pomagamo z njeno prvo črko in z besedama, ki sta na vrhu vsake strani v slovarju